<b>ואם ככה את עושה לי.</b> פירש"י שתשש כחו של משה כנקיבה, ורבים כאשר ראו כן תמהו על פירוש זה וכי מפני שתשש כחו של משה כנקיבה אמר לשון את כלפי מעלה ואני אומר שלא קשה מידי לפי שארז"ל <small>(יל"ש האזינו תתקמה)</small> שהצדיקים מוסיפין כח בגבורה של מעלה שנאמר <small>(במדבר יד יז)</small> ועתה יגדל נא כח ה', והרשעים מתישין כחו שנאמר <small>(דברים לב יח)</small> צור ילדך תשי. וביאור הענין הוא שמצד הפסקת השפע ע"י מעשה הרשעים נראה כאילו יש תשות כח כביכול. וכאן ע"י שנתרשלו ידי האוהב ותש כחו כנקיבה לא היה בו כח להוסיף כח בגבורה של מעלה ע"כ אמר לשון את כלפי מעלה להורות שהא בהא תליא וזה פירוש יקר.

